****

**2018 թվականի**

**ՏԱՐԵԿԱՆ ՀԱՇՎԵՏՎՈՒԹՅՈՒՆԸ ԵՎ ՀԱՇՎԵԿՇԻՌԸ**

**ՏՆՕՐԵՆԻ ՊԱՇՏՈՆԱԿԱՏԱՐ՝ Ա. ՄԵԼՔՈՆՅԱՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՆՏԵՍԱԿԱՆ ԶԱՐԳԱՑՄԱՆ ԵՎ ՆԵՐԴՐՈՒՄՆԵՐԻ ՆԱԽԱՐԱՐՈՒԹՅՈՒՆ**

**«ՀԱՎԱՏԱՐՄԱԳՐՄԱՆ ԱԶԳԱՅԻՆ ՄԱՐՄԻՆ»**

**ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ԵՐԵՎԱՆ**

**հունվար, 2019**

****

1. **Ներածություն**

«Հավատարմագրման մասին» ՀՀ օրենքի համաձայն, Հավատարմագրման ազգային մարմինը Հայաստանի Հանրապետությունում համապատասխանության գնահատման մարմիններ հավատարմագրող միակ մարմինն է, որը ստեղծվելով ՀՀ կառավարության 2012թ. հուլիսի 19-ի N 890-Ն որոշմամբ, իր գործունեությունը սկսել է 2012թ. դեկտեմբերից: Իրեն վերապահված իրավասությունների շրջանակներում «Հավատարմագրման ազգային մարմին» ՊՈԱԿ-ը ապահովում է հավատարմագրման գործընթացի իրականացումը, մասնավորապես` ընդունում, գրանցում է հավատարմագրման հայտը, իրականացնում է հավատարմագրմանը հավակնող համապատասխանության գնահատման գործունեություն իրականացնող ֆիզիկական ու իրավաբանական անձանց (համապատասխանության գնահատման մարմինների, այսուհետ` ՀԳՄ) կողմից ներկայացված հավատարմագրման փաստաթղթերի փորձաքննություն, համապատասխանության գնահատում` ըստ ՀԳՄ-ի գտնվելու վայրի, կազմակերպում է հավատարմագրման խորհրդի, հավատարմագրման տեխնիկական կոմիտեների նիստերը, որի արդյունքում ընդունվում է որոշում ՀԳՄ-ին հավատարմագրելու, հավատարմագրումը մերժելու, հավատարմագրման ոլորտը ընդլայնելու, կրճատելու, հավատարմագրման վկայագրի գործողությունը կասեցնելու, վերականգնելու, դադարեցնելու վերաբերյալ: Կազմակերպում է հավատարմագրման վերաբերյալ գիտաժողովներ, վերապատրաստման դասընթացներ և շնորհում համապատասխան վկայագրեր, տրամադրում է համապատասխանության գնահատման մարմիններին հավատարմագրման վկայագրեր, ինչպես նաև վերաձևակերպված հավատարմագրման վկայագրեր, ապահովում է հավատարմագրված ՀԳՄ-ների պարբերական, արտահերթ գնահատման իրականացումը, ապահովում է Հայաստանի Հանրապետության կառավարության կողմից սահմանված կարգով հավատարմագրված համապատասխանության գնահատման մարմինների, հավատարմագրման փորձագետների (գնահատողների) ու տեխնիկական փորձագետների, ինչպես նաև տրված համապատասխանության սերտիֆիկատների և գրանցված համապատասխանության հայտարարագրերի ռեեստրների ձևավորումը և վարումը, նշված ռեեստրներից տեղեկատվության տրամադրումը, կնքում է համագործակցության և համապատասխանության գնահատման մարմինների հավատարմագրման երկկողմանի և բազմակողմ փոխադարձ ճանաչման համաձայնագրեր, հավատարմագրման բնագավառում իրականացնում է նաև այլ գործառույթներ` «Հավատարմագրման մասին» ՀՀ օրենքին և այլ իրավական ակտերին համապատասխան, ինչպես նաև Հայաստանի Հանրապետության օրենսդրությամբ սահմանված կարգով վավերացված Հայաստանի Հանրապետության միջազգային պայմանագրերին համապատասխան ընդունված փաստաթղթերով սահմանված իրավունքներ և պարտականություններ:

**Հավատարմագրումը տարածվում է հետևյալ ոլորտների/ գործունեությունների վրա**

|  |  |  |
| --- | --- | --- |
| Հավատարմագրումը | Ոլորտը/գործունեությունը | Ստանդարտը |
| Լաբորատորիաների | **Փորձարկման** | **ՀՍՏ ԻՍՕ/ԻԷԿ 17025** |
| **Տրամաչափարկման** | **ՀՍՏ ԻՍՕ/ԻԷԿ 17025** |
| Սերտիֆիկացման մարմինների | **Արտադրանքի**  | **ՀՍՏ ԻՍՕ/ԻԷԿ 17065** |
| **Անձանց** | **ՀՍՏ/ԻՍՕ ԻԷԿ 17024** |
| **Կառավարման համակարգերի** | **ՀՍՏ/ԻՍՕ ԻԷԿ 17021** |
| Տեխնիկական հսկողու­թյուն իրականացնող մարմնինների | **Տեխնիկական հսկողություն** | **ՀՍՏ/ԻՍՕ ԻԷԿ 17020** |

1. **ԻՆՍՏԻՏՈՒՑԻՈՆԱԼ ԵՎ ՎԱՐՉԱԿԱԶՄԱԿԵՐՊՉԱԿԱՆ ԿԱՌՈՒՑՎԱԾՔԸ**

ՀՀ էկոնոմիկայի նախարարի 2017 թվականի դեկտեմբերի 20-ի N 1249-Ա հրամանով հաստատվել է ՀԱՄ-ի հաստիքացուցակը, իսկ կառուցվածքը՝ «Հավատարմագրման ազգային մարմին» ՊՈԱԿ-ի (այսուհետև՝ ՀԱՄ) տնօրենի 2017 թվականի դեկտեմբերի 25-ի N 26-Ա հրամանով:

***«Հավատարմագրման ազգային մարմին» ՊՈԱԿ-ի կազմակերպական կառուցվածքը***

**Որակի մենեջեր**

**ՏՆՕՐԵՆ**

**Քարտուղարություն**

**Տնօրենի տեղակալ**

**Սերտիֆիկացման մարմինների հավատարմագրման բաժին**

**Lաբորատորիաների, տեխնիկական հսկողություն իրականացնող մարմինների հավատարմագրման բաժին**

**3. ՀԱՄ-ի կառավարման համակարգի մոնիթորինգը, արդիականացումը և գնահատումը**

 «Աջակցություն որակի ենթակառուցվածքի ոլորտում Արևելյան գործընկերության պետությունների տարածաշրջանային համագործակցությանը» ծրագրի շրջանակում PTB գերմանական չափագիտության ինստիտուտի կողմից կազմակերպվել է ԻՍՕ/ԻԷԿ 17011:2017 միջազգային նոր ստանդարտի վերաբերյալ վերապատրաստման դասընթացներ, որոնց մասնակցել են ՀԱՄ-ի 2 ներկայացուցիչ: Դասընթացից հետ ՀԱՄ-ի ղեկավար անձնակազմի հետ քննարկվել է նոր ստանդարտին անցում կատարելու վերաբերյալ պլանը, որի հաստատումից հետո կիրականացվի ՀՍՏ ԻՍՕ/ԻԷԿ 17011-2018 ստանդարտի պահանջներին համապատասխան կառավարման համակարգի փաստաթղթերի արդիականացումը, մշակումը և ներդնումը:

Մշակվել և կազմակերպությունում ներդրվել են «PR-6 հավատարմագրման գործընթացում ընդգրկված անձնակազմի ընտրության, ուսուցման և որակավորման ընթացակարգը», «K-05 որակավորման հանձնաժողովի գործունեության կարգը», «PR-4.4 Ռիսկերի կառավարման ընթացակարգ» կառավարման համակարգի փաստաթղթերը, մշակվել է փորձարկման լաբորատորիաների հավատարմագրման հայտին կից ներկայացվող «Տեխնիկական ռեսուրսներով հագեցվածությունը» ձևաչափի նախագիծը, որը քննարկվել է ՀՀ-ում հավատարմագրված և հավատարմագրմանը հավակնող փորձարկման լաբորատորիաների ներկայացուցիչների հետ:

«Հավատարմագրման ազգային մարմին» ՊՈԱԿ-ում ներդրված կառավարման համակարգի գնահատման նպատակով իրականացվել է ներքին աուդիտ՝ համապատասխան ՀՍՏ ԻՍՕ/ԻԷԿ 17011-2009 ստանդարտի պահանջների:

**4. Միջազգային և տարածաշրջանային հավատարմագրման կազմակերպությունների հետ համագործակցությունը**

4.1 «Հավատարմագրման ազգային մարմին» ՊՈԱԿ-ի ներկայացուցիչները մասնակցել են`

- Կիևում կազմակերպված ԻՍՕ/ԻԷԿ 17011:2017, ԻՍՕ/ԻԷԿ 17025:2017 միջազգային նոր ստանդարտների վերաբերյալ վերապատրաստման դասընթացներին և ստացել սերտիֆիկատներ (թվով՝ 4 հատ),

- Մոսկվայում կազմակերպված Եվրասիական տնտեսական միության շրջանակներում Հայաստանի Հանրապետության և Ռուսաստանի Դաշնության հավատարմագրման, համապատասխանության գնահատման համակարգերի արդյունավետ համագործակցության նպատակով կազմակերպված խորհրդակցությանը,

- Բուխարեստում կազմակերպված Հավատարմագրման Եվրոպական Համագործակցության 42-րդ Գագաթնաժողովին,

- Մինսկում կազմակերպված Եվրասիական Տնտեսական Միության անդամ պետությունների Հավատարմագրման Մարմինների Ղեկավարների Խորհրդի 1-ին նիստին,

- Եվրասիական տնտեսական հանձնաժողովի (ԵՏՀ) տեխնիկական կարգավորման, սանիտարական, անասնաբուժական և բուսասանիտարական միջոցառումների իրականացման խորհրդատվական կոմիտեին կից տեխնիկական կարգավորման և համապատասխանության գնահատման ենթակոմիտեների աշխատանքներին, ինչպես նաև Մաքսային միությանը Հայաստանի Հանրապետության անդամակցության շրջանակներում կազմակերպված կլոր սեղաններին, տեսակոնֆերանսներին, որոնց ընթացքում քննարկվել են Մաքսային միության տեխնիկական կանոնակարգերը, համապատասխանության գնահատման տիպային սխեմաները և Մաքսային Միության այլ որոշումների նախագծեր:

**5. Հավատարմագրման ոլորտին առնչվող օրենսդրական և իրավական ակտերի մշակում, ստանդարտացման փաստաթղթերի մշակման աշխատանքներին մասնակցություն**

1. «Հավատարմագրման ազգային մարմին» ՊՈԱԿ-ը մշակել և ՀՀ տնտեսական զարգացման և ներդրումների նախարարություն է ներկայացրել «Հավատարմագրման մասին» ՀՀ օրենքում լրացումներ և փոփոխություններ կատարելու մասին» ՀՀ օրենքի նախագիծը,
2. ՀԱՄ-ի ներկայացուցիչները մասնակցել են «Ստանդարտների ազգային ինստիտուտ» ՓԲԸ ՏՀ 21 «Համապատասխանության գնահատում և կառավարման համակարգեր» ստանդարտացման տեխնիկական հանձնաժողովի աշխատանքներին, որի ընթացքում մշակվել և քննարկվել են հետևյալ ստանդարտների նախագծերը.
* ԻՍՕ/ԻԷԿ 17011 Համապատասխանության գնահատում. Համապատասխանության գնահատման մարմինների հավատարմագրում իրականացնող հավատարմագրման մարմիններին ներկայացվող ընդհանուր պահանջներ,
* ԻՍՕ/ԻԷԿ 17025 Փորձարկման և տրամաչափարկման լաբորատորիաների իրազեկությանը ներկայացվող ընդհանուր պահանջներ:
* Մասնակցել են «Համապատասխանության գնահատման տիպային սխեմաների մշակման աշխատանքային խմբի» նիստի աշխատանքներին,
* Մասնակցել են Եվրասիական տնտեսական միությանը Հայաստանի Հանրապետության անդամակցության շրջանակներում կազմակերպված կլոր սեղաններին, տեսակոնֆերանսներին, որոնց ընթացքում քննարկվել են ԵԱՏՄ տեխնիկական կանոնակարգերի նախագծերը, Եվրասիական տնտեսական հանձնաժողովի կոլեգիայի 2016 թվականի մայիսի 10-ի № 38 և № 39 որոշումներով սահմանված ինտեգրման համակարգի փաստաթղթերը և այլն որոշումներ:
1. **Հավատարմագրման ոլորտի միջազգային և տարածաշրջանային փաստաթղթերի և ուղեցույցների թարգմանություն**

Հայերենով թարգմանված հավատարմագրման միջազգային (IAF, ILAC) և եվրոպական (EA) կազմակերպությունների կողմից մշակված փաստաթղթերը ներդրվել են ՀԱՄ-ում:

**7. Հավատարմագրման ծառայություններին և ոլորտին առնչվող հարցերի լուսաբանման, իրազեկման միջոցառումների, վերապատրաստման դասընթացների կազմակերպում և համապատասխան վկայագրերի տրամադրում**

7.1 2017 թվականի ընթացքում «Հավատարմագրման ազգային մարմին» ՊՈԱԿ-ը իր էլեկտրոնային կայքում /www.armnab.am/ պարբերաբար արդիականացրել է հետևյալ տեղեկատվությունը՝

- հավատարմագրման ոլորտին առնչվող օրենսդրական և իրավական ակտերը, հավատարմագրման չափանիշներն ու պահանջները, հավատարմագրման գործընթացին առնչվող փաստաթղթերը, մասնավորապես հայտատուների կողմից հավատարմագրման նպատակով ներկայացվող հայտերի և հավատարմագրման փաստաթղթերի ձևերը, ՀՀ-ում հավատարմագրված փորձարկման, տրամաչափարկման լաբորատորիաների, սերտիֆիկացման մարմինների, տեխնիկական հսկողություն իրականացնող մարմինների ցանկերը և այլն:

7.2 «Հավատարմագրման ազգային մարմին» ՊՈԱԿ-ը հավատարմագրված և հավատարմագրմանը հավակնող փորձարկման լաբորատորիաների մասնագետների համար կազմակերպվել է «Համապատասխանության գնահատում, ՀՍՏ ԻՍՕ/ԻԷԿ 17025-2005 ստանդարտի հիմնական պահանջներ» թեմայով վերապատրաստման դասընթաց: Դասընթացին մասնակցել են 12 կազմակերպություններից ընդհանուր թվով 24 ներկայացուցիչներ և ստացել վկայագրեր:

Վերապատրաստման դասընթացից հետո իրականացվել է որակավորման գործընթաց՝ թեստավորում և հարցազրույց, որին մասնակցել են 5 կազմակերպություններից ընդհանուր թվով 7 ներկայացուցիչներ և ստացել որակավորման վկայագրեր:

**8. Համապատասխանության գնահատման մարմին­նե­րի (ՀԳՄ) հավատարմագրման գործընթացի կազմակերպում և հավատարմագրում**

**Համաձայն Հայաստանի Հանրապետության կառավարության 2012 թվականի սեպտեմբերի 6-ի N 1201-Ն որոշման 1-ին կետով հաստատված համապատասխանության գնահատման մարմինների հավատարմագրման կարգի` իրականացվել են ստորև նշված համապատասխանության գնահատման մարմինների հավատարմագրման նպատակով ներկայացված հավատարմագրման գործընթացի կազմակերպման աշխատանքները:**

|  |  |  |  |  |  |
| --- | --- | --- | --- | --- | --- |
| ԳՈՐԾԸՆԹԱՑԻ ԱՆՎԱՆՈՒՄԸ | ՍԵՐՏԻՖԻԿԱՑ­ՄԱՆ ՄԱՐՄԻՆ | ՓՈՐՁԱՐԿՄԱՆ ԼԱԲՈՐԱՏՈՐԻԱ | ՏՐԱՄԱՉԱ­ՓԱՐԿՄԱՆ ԼԱԲՈՐԱՏՈՐԻԱ | ՏԵԽՆԻԿԱԿԱՆ ՀՍԿՈՂՈՒԹՅՈՒՆ ԻՐԱԿԱՆԱՑՆՈՂ ՄԱՐՄԻՆ | ԸՆԴԱ­­ՄԵՆԸ |
| 2018 թ. |
| Հավատարմագրման հայտեր | **4** | **10** | **0** | **2** | **16** |
| Հավատարմագրման ընդլայնման հայտեր | **1** | **2** | **0** | **0** | **3** |
| Հավատարմագրման գործընթացը |
| Գնահատման խմբի ձևավորում | **6** | **11** | **0** | **2** | **19** |
| Փաստաթղթերի փորձաքննություն | **6** | **11** | **0** | **2** | **19** |
| Լրացուցիչ փաստաթղթերի փորձաքննություն | **2** | **6** | **0** | **2** | **10** |
| Գնահատում ըստ գործունեության իրականացման վայրի | **3** | **10** | **0** | **1** | **14** |
| Լրացուցիչ գնահատում ըստ գործունեության իրականացման վայրի | **0** | **5** | **0** | **0** | **5** |
| Արտահերթ գնահատում | **3** | **3** | **0** | **1** | **7** |
| Լրացուցիչ արտահերթ գնահատում | **1** | **0** | **0** | **0** | **1** |
| Պարբերական գնահատում | **9** | **15** | **0** | **2** | **26** |
| Լրացուցիչ պարբերա­կան գնահատում | **0** | **2** | **0** | **0** | **2** |
| Հավատարմագրման դադարեցում | **2** | **5** | **0** | **0** | **7** |
| Հավատարմագրման մերժում | **0** | **2** | **0** | **0** | **2** |
| Հավատարմագրման կասեցում | **0** | **1** | **1** | **0** | **2** |
| Դադարեցվել է հավատարմագրման գործընթացը  | **1** | **1** | **0** | **0** | **2** |
| Հավատարմագրման վերաբերյալ որոշումը |
| Հավատարմագրման վկայագրի տրամադրում | **3** | **12** | **0** | **2** | **17** |

1. **Հավատարմագրման մասնագիտացված ծրագրային ապահովում**

9.1 Պայմանագիր է կնքվել Եվրասիական տնտեսական հանձնաժողովի կոլեգիայի N 38 և N 39 որոշումներին համապատասխան ծրագրավորող կազմակերպության հետ, ով կավտոմատացնի միասնական տեղեկատվական համակարգը:

9.2 Իրականացվել են ՊՈԱԿ-ի պաշտոնական կայքէջի և հավատարմագրված համապատասխանության գնահատման մարմինների, գնահատողների, փորձագետների, համապատասխանության սերտիֆիկատների և համապատասխանության հայտարարագրերի ռեեստրների սպասարկման և արդիականացման աշխատանքները:

9.3 ՀԱՄ-ի կողմից մշակվել է «Էլեկտրոնային հավատարմագրման գործընթացի (e-accreditation) և Համապատասխանության գնահատման գործընթացի ավտոմատացման համակարգերի (on-line) մշակում» տեխնիկական առաջադրանքը (ToR):

1. **Այլ աշխատանքներ**

10.1 Իրականացվել է ՀՀ կառավարության 2017թ. հոկտեմբերի 2-ի N 954-Ն որոշմամբ սահմանված Եվրասիական տնտեսական միության տեխնիկական կանոնակարգերին համապատասխանության սերտիֆիկատի միասնական ձևին համապատասխան՝ համապատասխանության սերտիֆիկատների բլանկների, ՀՀ տնտեսական զարգացման և ներդրումների նախարարի 2017թ. ապրիլի 27-ի N 397-Ն հրամանով սահմանված պետական գրանցման վկայականների տպագրությունը և տրամադրումը համապատասխանության գնահատման մարմիններին:

10.2 Մշակվել և ներկայացվել է «Հավատարմագրման ազգային մարմին» ՊՈԱԿ-ի 2019-2021թթ. միջնաժամկետ ծախսային ծրագրի (ՄԺԾԾ) հայտերի, ինչպես նաև 2019 թվականի բյուջետային հայտերի նախագծերը:

10.3 Եվրասիական տնտեսական միության (ԵԱՏՄ) պայմանագրով նախատեսված պարտավորությունների իրականացման նպատակով՝

1. Մաքսային միության տեխնիկական կանոնակարգերի համաձայն տրված համապատասխանության սերտիֆիկատների և հայտարարագրերի միասնական ռեեստրներում ներառվել են՝

1 6390 համապատասխանության հայտարարագիր,

2 627 համապատասխանության սերտիֆիկատ:

Փորձարկման լաբորատորիաների (կենտրոնների) և սերտիֆիկացման մարմինների Մաքսային միության միասնական ռեեստրում ներառվել են`

1 1 արտադրանքի սերտիֆիկացման մարմին,

2) 8 փորձարկման լաբորատորիա:

2. Հիմք ընդունելով ՀՀ կառավարության 2015թ· մայիսի 21-ի N 552-Ն որոշումը՝ վարվել է ՀՀ տեխնիկական կանոնակարգերին համապատասխան համապատասխանության սերտիֆիկատների և համապատասխանության հայտարարագրերի ռեեստրը, մասնավորապես ներառվել է՝

1) 492 համապատասխանության հայտարարագիր,

2) 66 համապատասխանության սերտիֆիկատ:

3. Ազգային ռեեստրում ներառվել են`

1 1 արտադրանքի սերտիֆիկացման մարմին,

2) 12 փորձարկման լաբորատորիա,

3) 1 կառավարման համակարգերի սերտիֆիկացման մարմին,

4) 1 ֆիզիկական անձանց սերտիֆիկացման մարմին:

10.4 Հաշվետու ժամանակաշրջանում «Հավատարմագրման ազգային մարմին» ՊՈԱԿ-ի կողմից իրականացվել են ընթացիկ աշխատանքներ, պատասխանվել են Հայաստանի Հանրապետության տենտեսական զարգացման և ներդրումների նախարարությունից, մի շարք կազմակերպություններից ստացված գրություններին:

1. **Գործունեության ֆինանսատնտեսական արդյունքները**

|  |  |  |  |
| --- | --- | --- | --- |
|   | **Տող** | **Ծնթ.** | **2018թ.** |
| (հաշվետու) |
| 1 | 2 | 3 | 4 |
| **ԱԿՏԻՎՆԵՐ** |   |   |  |
| Հիմնական միջոցներ | 010 | 5 | 3,045.9  |
| Ոչ նյութական ակտիվներ | 020 | 6 | 152.9  |
| Ներդրումային գույք | 030 | 7 |   |
| Բարձրարժեք ակտիվներ | 040 | 8 |   |
| Չարտադրված (բնական ծագում ունեցող) նյութական ակտիվներ | 050 | 9 |   |
| Կենսաբանական ակտիվներ | 060 | 10 |   |
| Ոչ ընթացիկ ֆինանսական ակտիվներ, այդ թվում՝ | 070 | 11 |   |
| *Ներդրումներ ասոցիացված կազմակերպություններում* | *071* |  |  |
| *Ներդրումներ համատեղ վերահսկվող կազմակերպություններում* | *072* |  |  |
| Այլ ոչ ընթացիկ ակտիվներ | 080 | 12 |   |
| **Ընդամենը ոչ ընթացիկ ակտիվներ** | 090 |   | **3,198.8**  |
|  |   |   |   |
| Պաշարներ | 100 | 13 | 1,344.6  |
| Դեբիտորական պարտքեր փոխանակվող գործարքների գծով | 110 | 14 | 28,669.9  |
| Դեբիտորական պարտքեր չփոխանակվող գործարքների գծով | 120 | 15 | 1,384.1  |
| Ընթացիկ ֆինանսական ակտիվներ | 130 | 11 |   |
| Դրամական միջոցներ և դրանց համարժեքներ | 140 | 16 | 37,465.0  |
| **Ընդամենը ընթացիկ ակտիվներ** | 150 |   | **68,863.6**  |
| **Ընդամենը ակտիվներ** | 160 |   | **72,062.4**  |
|  |   |   |   |
| **Զուտ ակտիվներ (սեփական կապիտալ)** |   |   |   |
| Ներդրված կապիտալ | 170 |   |   |
| Կուտակված հավելուրդ (պակասուրդ) | 180 |   | 68,840.1  |
| Հիմնական միջոցների վերագնահատումից արժեքի աճ | 190 | 5 |   |
| Այլ պահուստներ | 200 |   |   |
| **Ընդամենը զուտ ակտիվներ (սեփական կապիտալ)** | 210 |   | **68,840.1**  |
|  |   |   |   |
| **Պարտավորություններ** |   |   |   |
| Պայմանով ստացված ակտիվների գծով ոչ ընթացիկ հետաձգված հասույթներ | 220 | 17 | 41.4  |
| Երկարաժամկետ վարկեր և փոխառություններ | 230 | 18 |   |
| Այլ ոչ ընթացիկ ֆինանսական պարտավորություններ  | 240 | 19 |   |
| Կոնցեսիոն ակտիվների գծով ստացված ոչ ընթացիկ պարտավորություններ | 250 | 20 |   |
| Ոչ ընթացիկ պահուստներ  | 260 | 21 |   |
| **Ընդամենը ոչ ընթացիկ պարտավորություններ** | 270 |   | **41.4**  |
|  |   |   |   |
| Պայմանով ստացված ակտիվների գծով ընթացիկ հետաձգված հասույթներ | 280 | 17 |   |
| Կարճաժամկետ վարկեր և փոխառություններ | 290 | 18 |   |
| Այլ ընթացիկ ֆինանսական պարտավորություններ | 300 | 19 |   |
| Ընթացիկ պահուստներ | 310 | 21 |   |
| Առևտրական և այլ կրեդիտորական պարտքեր փոխանակվող գործարքների գծով | 320 | 22 | 3,180.9  |
| Պարտքեր չփոխանակվող գործարքների գծով | 330 | 23 |   |
| **Ընդամենը ընթացիկ պարտավորություններ** | 340 |   | **3,180.9**  |
| **Ընդամենը պարտավորություններ** | 350 |   | **3,222.3**  |
| **Ընդամենը զուտ ակտիվներ (սեփական կապիտալ) և պարտավորություններ** | 360 |   | **72,062.4**  |